สวัสดีค่ะ คุณ พอดีอยากทราบว่าปัสสาวะขัดเกิดจากสาเหตุอะไรคะแล้วอีกนานไหมจะหาย ทรมานมากค่ะเวลาฉี่แล้วรู้สึกแสบๆปวดๆ การมีเพศสัมพันธ์มีส่วนเกี่ยวข้องไหมคะ มีเพศสัมพันธ์เมื่อคืนวันพฤหัส แต่อาการปัสสาวะแสบขัดพึ่งจะเป็นเมื่อวันอาทิตย์นะคะ อีกนานไหมกว่าจะหาย ทรมานมากค่ะ
สวัสดีครับ พลอยไพลิน แซ่ลี้ อาการปัสสาวะขัด (Dysuria)คือ ความรู้สึกเจ็บปวดหรือปวดแสบปวดร้อนเวลาปัสสาวะ ซึ่งส่วนใหญ่เกิดจากการระคายเคืองหรือติดเชื้อที่เนื้อเยื่อบริเวณทางเดินปัสสาวะ ท่อปัสสาวะ หรือบริเวณใกล้ ๆ อวัยวะเพศครับ อาการทั่วไปของการติดเชื้อทางเดินปัสสาวะมีดังนี้ครับปัสสาวะบ่อย หรือปัสสาวะออกทีละน้อยปัสสาวะขุ่น มีกลิ่นแรง หรือปัสสาวะเป็นเลือดมีอาการเจ็บที่ท้องน้อยบริเวณใกล้กระเพาะปัสสาวะมีตกขาวหรือของเหลวออกมาจากท่อปัสสาวะส่วนปลายของท่อปัสสาวะเกิดรอยแดงส่วนอาการที่บ่งบอกว่ามีการติดเชื้อรุนแรงคือ อาการคลื่นไส้อาเจียน มีไข้สูงหนาวสั่น ปวดหลังส่วนบน ถ้า พลอยไพลิน แซ่ลี้ มีอาการเช่นนี้ ควรไปรับการตรวจที่โรงพยาบาลนะครับเนื่องจาก ถ้าการติดเชื้อลุกลาม อาจจะทำให้เกิดอาการติดเชื้อในกระแสเลือดและช็อคได้ครับพอไปถึงที่โรงพยาบาลคุณก็จะถามถึงอาการที่เกิดร่วมด้วย เช่น อาการไข้ ตกขาวที่ผิดปกติ หรืออาการเจ็บที่หลังหรือเอว รวมไปถึงความผิดปกติในการไหลของปัสสาวะ เช่น มีปัสสาวะหยดอยู่ตลอดเวลา เจ็บปวดเมื่อเริ่มปัสสาวะ หรือความถี่ในการปัสสาวะ พร้อมทั้งตรวจร่างกายและอาจต้องตรวจปัสสาวะหรือทดสอบอื่น ๆ เพื่อช่วยในการวินิจฉัย เช่น ตรวจเลือดหาการติดเชื้อ ตรวจปัสสาวะเพื่อหาเชื้อแบคทีเรียครับ ถ้าได้คำตอบคุณแล้วก็จะจ่ายยาหรือถ้าอาการหนักก็ให้พักที่โรงพยาบาลครับระหว่างก่อนไปหานี้ พลอยไพลิน แซ่ลี้ สามารถทำการดูแลตัวเองเบื้องต้น ได้ดังนี้ครับป้องกันอย่าให้ร่างกายขาดน้ำ การดื่มน้ำมาก ๆ จะช่วยลดความเจ็บปวดที่เกิดขึ้นเวลาปัสสาวะได้ ทั้งยังช่วยเจือจางแบคทีเรียในทางเดินปัสสาวะและทำให้ขับออกมาได้ง่ายขึ้นครับไม่กลั้นปัสสาวะเป็นเวลานานสำหรับผู้ป่วยที่มีอาการปัสสาวะขัดจากสาเหตุโรคติดเชื้อทางเดินปัสสาวะ ต้องรับประทานยาปฏิชีวนะตามแพทย์สั่งจนครบ เชื้อจะได้ถูกกำจัดออกจากร่างกายจนหมดสำหรับผู้หญิง หลังขับถ่ายควรเช็ดทำความความสะอาดจากด้านหน้าไปด้านหลัง และควรปัสสาวะให้เร็วที่สุดหลังจากการมีเพศสัมพันธ์เพื่อขับแบคทีเรียออก วิธีนี้จะช่วยป้องกันแบคทีเรียเข้าไปในกระเพาะปัสสาวะเพื่อป้องกันอาการปัสสาวะขัดที่มาจากการระคายเคือง ผู้หญิงควรทำความสะอาดอวัยวะเพศให้แห้งอยู่เสมอ เปลี่ยนผ้าอนามัยบ่อย ๆ และหลีกเลี่ยงสบู่หรือผลิตภัณฑ์ที่อาจทำให้เกิดการระคายเคืองเพื่อป้องกันอาการปัสสาวะขัดที่มีสาเหตุจากโรคติดต่อทางเพศสัมพันธ์ ควรป้องกันเมื่อมีเพศสัมพันธ์ เช่น การใช้ถุงยางอนามัยทุกครั้งครับ